CELEX: 32010D0302
Language: da
Date: 2010-05-10 00:00:00
Title: 2010/302/: Rådets afgørelse af 10. maj 2010 om indgåelse af et samarbejdsmemorandum mellem Organisationen for International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål

28.5.2010   
            
            
               DA
            
            
               Den Europæiske Unions Tidende
            
            
               L 129/68
            
         RÅDETS AFGØRELSE
   af 10. maj 2010
   om indgåelse af et samarbejdsmemorandum mellem Organisationen for International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål
   (2010/302/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 6, litra a), og artikel 218, stk. 8, første afsnit,
   under henvisning til forslag fra Kommissionen,
   under henvisning til godkendelse fra Europa-Parlamentet, og
   ud fra følgende betragtninger:
   
               (1)
            
            
               Rådet bemyndigede den 30. november 2007 Kommissionen til at indlede forhandlinger om en aftale mellem Det Europæiske Fællesskab og Organisationen for International Civil Luftfart (ICAO) vedrørende luftfartssikkerhedskontrol/-inspektioner og beslægtede spørgsmål.
            
         
               (2)
            
            
               Kommissionen har på Unionens vegne forhandlet et samarbejdsmemorandum med ICAO vedrørende luftfartssikkerhedskontrol/-inspektioner og beslægtede spørgsmål i overensstemmelse med direktiverne i bilag I til Rådets afgørelse om bemyndigelse af Kommissionen til at indlede forhandlinger og ad hoc-proceduren, der er fastsat i bilag II, til samme afgørelse.
            
         
               (3)
            
            
               Samarbejdsmemorandummet blev i overensstemmelse med Rådets afgørelse 2009/97/EF af 24. juli 2008 om undertegnelse og foreløbig anvendelse af et samarbejdsmemorandum mellem Organisationen for International Civil Luftfart og Det Europæiske Fællesskab vedrørende luftfartssikkerhedskontrol/-inspektioner og beslægtede spørgsmål undertegnet på Fællesskabets vegne den 17. september 2008 (1) med forbehold af senere indgåelse.
            
         
               (4)
            
            
               Som følge af Lissabontraktatens ikrafttræden den 1. december 2009 bør Den Europæiske Union afgive en notifikation til Organisationen for International Civil Luftfart (ICAO) om, at Den Europæiske Union er trådt i stedet for og har efterfulgt Det Europæiske Fællesskab.
            
         
               (5)
            
            
               Samarbejdsmemorandummet bør godkendes.
            
         
               (6)
            
            
               Det fastsættes i samarbejdsmemorandummets punkt 6.3, at samarbejdsmemorandummet træder i kraft første dag i den anden måned efter den sidste af de to notifikationer, hvormed parterne meddeler hinanden, at de har afsluttet deres respektive interne procedurer. I overensstemmelse hermed bør Rådets formand bemyndiges til at foranstalte den krævede notifikation på Unionens vegne —
            
         VEDTAGET DENNE AFGØRELSE:
   Artikel 1
   1.   Samarbejdsmemorandummet mellem Det Europæiske Fællesskab og Organisationen for International Civil Luftfart vedrørende luftfartssikkerhedskontrol/-inspektioner og beslægtede spørgsmål godkendes herved på Unionens vegne.
   2.   Teksten til samarbejdsmemorandummet er knyttet til denne afgørelse (2).
   Artikel 2
   Formanden for Rådet bemyndiges hermed til at udpege den person, der er beføjet til at foranstalte den notifikation, der er omhandlet i samarbejdsmemorandummets punkt 6.3, og til at afgive følgende notifikation:
   
      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i samarbejdsmemorandummet til »Det Europæiske Fællesskab« gælder i givet fald som henvisninger til »Den Europæiske Union«.«
   
   
      Udfærdiget i Bruxelles, den 10. maj 2010.
      
         
            På Rådets vegne
         
         Á. GONZÁLEZ-SINDE REIG
         
            Formand
         
      
   
   
      (1)  EUT L 36 af 5.2.2009, s. 18.
   
      (2)  EUT L 36 af 5.2.2009, s. 19.